wickkiey/tamil-wikipedia-chunked huggingface dataset:
# சீன நீல ஈப்பிடிப்பான்

**சீன நீல ஈப்பிடிப்பான்** (*Chinese blue flycatcher*)(*சையோரினிசு கிளௌசிகோமன்சு*) என்பது பழைய உலக ஈப்பிடிப்பான் குடும்பத்தில் உள்ள ஒரு சிறிய குருவி வகைப் பறவையாகும். இது தெற்கு சீனாவிலும் மலாய் தீபகற்பத்திலும் காணப்படுகின்றன. இது முன்பு நீல-தொண்டை நீல ஈப்பிடிப்பானின் துணையினமாகக் கருதப்பட்டது.
# விளார், தஞ்சாவூர்

**விளார்** (**Vilar**) என்பது இந்தியாவின் தமிழ்நாட்டில் உள்ள தஞ்சாவூர் மாவட்டம், தஞ்சாவூர் வட்டம், தஞ்சாவூர் ஊராட்சி ஒன்றியத்தில் உள்ள விளார் ஊராட்சியில் அமைந்த கணக்கெடுப்பில் உள்ள ஊர் ஆகும். இது ஒரத்தநாடு சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டதாகும்.
# விளார், தஞ்சாவூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 2,170 குடியிருப்புகள் கொண்ட விளார் கிராமத்தின் மொத்த மக்கள் தொகை 9,028 ஆகும். மக்கள் தொகையில் ஆண்கள் 4,247 மற்றும் பெண்கள் 4,781 உள்ளனர். பாலின விகிதம் 1000 ஆண்களுக்கு 1126 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 925 (10.25%) ஆகும். இதன் சராசரி எழுத்தறிவு 86.61% ஆகும். இதன் மக்கள் தொகையில் இந்துக்கள் 80.64%, இசுலாமியர்கள் 4.47% மற்றும் கிறித்துவர்கள் 14.89% ஆக உள்ளனர்.
# விளார், தஞ்சாவூர்

## முள்ளிவாய்க்கால் நினைவு முற்றம்

தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூறும் ஒரு முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார்.
முள்ளிவாய்க்கால் நினைவு முற்றம் என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூரும் ஒரு முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார்.  
இந்த நினைவு முற்றம் கட்டும் பணி 15 நவம்பர் நவம்பர் 2010 அன்று தொடங்கப்பட்டது. வைகோ மற்றும் இரா. நல்லகண்ணு ஆகியவர்களால் இதன் அடிக்கல் நாட்டப்பட்டது. முதலில் ஒரு நினைவுத்தூணாக மட்டுமே அமைக்கத் திட்டமிடப்பட்டிருந்தது. ஆனால் இலங்கையில் தமிழர் நினைவிடங்களுக்கு நிகழ்ந்த அவலங்களால், தமிழர்கள் அதிகளவில் அழிக்கப்பட்ட இலங்கையின் உள்நாட்டுப் போரின் நினைவுச் சின்னமாக இது உருவாக்கத் தீர்மானிக்கப்பட்டது. உலகத் தமிழர் பேரவையால் மேற்கொள்ளப்பட்ட இத்திட்டப்பணி, உலகத் தமிழர் பேரவை மற்றும் தமிழ் தேசிய இயக்கத்தின் தலைவர் பழ நெடுமாறனின் மேற்பார்வையில் நடந்தது. கட்டுமானத்திற்கான நிதி பல இடங்களிலிருந்து திரட்டப்பட்டது. தமிழ் செயற்பாட்டாளர் ம. நடராசன் நினைவு முற்றத்திற்குத் தேவையான 1.77 ஏக்கர் நிலத்தை வழங்கினார்.
# விளார், தஞ்சாவூர்

## முள்ளிவாய்க்கால் நினைவு முற்றம்

### அமைவிடம்

தஞ்சாவூரிலிருந்து ஐந்து கிலோ மீட்டர் தொலைவிலுள்ள விளார் கிராமத்தில் 1.75 ஏக்கர் பரப்பளவில் தஞ்சாவூர்-திருச்சிராப்பள்ளி சாலையோரம் அமைந்துள்ளது. தஞ்சாவூர் பழைய பேருந்து நிலையத்திலிருந்து விளார் செல்லும் பேருந்துகள் மூலம் இவ்விடத்தை அடையலாம். தஞ்சாவூரின் அண்ணாநகர் சந்தையிலிருந்தும் இந்நினைவு முற்றத்திற்கு எளிதாகச் செல்லலாம்.
# செகாட் தீவு

**செகாட் தீவு** (மலாய்: *Pulau Jehat*; ஆங்கிலம்: *Pulo Jehat*; ஜாவி: ڤولو جيهت) என்பது மலேசியா, பகாங் மாநிலத்தில், ரொம்பின் மாவட்டத்தில் ஜொகூர் நீரிணையில் அமைந்து உள்ள ஒரு தீவு.  
செகாட் தீவு எனும் பெயருக்கு பொல்லாத தீவு *(Wicked Island)* என்று பொருள். தியோமான் தீவிற்கு தெற்கே அமைந்துள்ளது.  
சதுப்புநிலக் காட்டு கருங்காந்தள் *(Heritiera littoralis)* தாவரம் இந்தத் தீவில் காணப்படுகிறது.
# செகாட் தீவு

## பொது

1938-ஆம் ஆண்டில், ஜொகூர் நீரிணையைப் பாதுகாப்பதற்காகப் பிரித்தானியர்கள் , செகாட் தீவில் மூன்று ஆயுதக் கிடங்குகளை உருவாக்கினார்கள். இரண்டாம் உலகப் போரில் ஜப்பானிய மிட்சுபிசி ரக விமானம் *(Mitsubishi A6M Zero)* அந்தக் கிடங்குகளை அழிக்க முயன்றதாகவும்; ஆனாலும் கடலில் விழுந்து நொறுங்கியதாகவும் கூறப்படுகிறது.  
போரின் முடிவில் அந்தக் கிடங்குகள் கைவிடப்பட்டன. தற்போது தீவு காலியாக உள்ளது.  
மலாய்ப் புராணக் கதைகளில், இந்தத் தீவு மேரா *(Merah)* என்ற மந்திரவாதியின் ஓய்வெடுக்கும் இடமாகச் சொல்லப் படுகிறது. இந்தத் தீவு பவளப் பாறைகளுக்குப் புகழ் பெற்றது. கடலுக்கடியில் சில குகைகளும் உள்ளன.
# 2022 சீதகுண்டா தீ விபத்து

**2022 சீதகுண்டா தீ விபத்து** வங்காளதேச நாட்டின் சிட்டகாங்கு மாநகரத்திலுள்ள சீதகுண்டா நிர்வாகப் பகுதியில் 2022 ஆம் ஆண்டு சூன் மாதம் 4 ஆம் தேதியன்று நிகழ்ந்தது. அன்றைய தினம் இரவு சுமார் 9 மணியளவில் சீதகுண்டா பகுதியில் இருந்த ஒரு கொள்கலன் பணிமனையில் தீவிபத்தும் வெடி விபத்தும் நிகழ்ந்தன. தனியார் சேமிப்பு கிடங்கில் நடந்த இத்தீவிபத்தில் 49 பேர் இறந்தனர். 450 பேருக்கும் அதிகமானோர் காயம் அடைந்தனர்.  
சீதகுண்டா நிர்வாகப் பிரிவிலுள்ள கதம்ராசூல் பகுதியில் உள்ள சேமிப்புக் கிடங்கில் இந்த சம்பவம் நிகழ்ந்துள்ளது. தீ விபத்து இரவு 9 மணிக்கு ஏற்பட்டது. தீயை அணைக்கும் முயற்சியில் தீயணைப்பு வீரர்கள் இருந்தபோது இரவு 11.45 மணியளவில் பெரிய வெடிப்பு ஒன்றும் ஏற்பட்டது. இதனைத் தொடர்ந்து தீ வேகமாக பரவத் தொடங்கியது. பல வெடிப்புகள் தொடர்ந்தன. வெடிப்புகளின் சக்தி பல கிலோமீட்டர் தொலைவில் உள்ள கட்டிடங்களையும் பாதித்தது. இந்த வெடிப்புகள் தீப்பந்த மழையை ஏற்படுத்தியதாக அங்கிருந்த ஒருவர் கூறினார்  
சேமிப்புக் கிடங்கில் ஐதரசன் பெராக்சைடு இருந்ததால் தீயை கட்டுப்படுத்த முடியவில்லை என்று வங்காள தேசத்தின் தீயணைப்புத் துறையின் தலைவர் கூறினார். மறுநாள் பிற்பகல் வரை, தீ எரிந்து கொண்டிருந்ததாகவும் வெடிக்கும் சத்தமும் தொடர்ந்து கேட்டுக் கொண்டிருந்ததாகவும் அவர் கூறினார். வங்கதேச இராணுவமும் தீயை அணைக்கும் முயற்சியில் ஈடுபட்டது.
# 2022 சீதகுண்டா தீ விபத்து

## பின்னணி

பிஎம் கொள்கலன் சேமிப்புக்க்கிடங்கு ஒரு தனியார் நிறுவன்மாகும். டச்சு-வங்கதேச கூட்டு முயற்சியால் உருவாக்கப்பட்ட ஓர் உள்நாட்டு கொள்கலன் சேமிப்புக் கிடங்காகும். 2011 ஆம் ஆண்டு முதல் இறக்குமதி மற்றும் ஏற்றுமதிக்கான பொருட்களை இந்நிறுவனம் கையாள்கிறது. சுமார் 600 பேர் இங்கு பணிபுரிந்ததாகக் கிடங்கின் இயக்குநர் தெரிவித்தார். வங்கதேச நாட்டில் உள்ள 19 உள்நாட்டு சேமிப்புக் கிடங்குகளில் இதுவும் ஒன்றாகும்.  
விபத்துக்குள்ளான சேமிப்புக் கிடங்கு 30 ஏக்கர் பரப்பளவு கொண்டதாகுமென வங்கதேச உள்நாட்டு கொள்கலன் சேமிப்புக் கிடங்கு சங்கத்தின் செய்தித் தொடர்பாளர் உருகூல் அமின் சிக்தர் கூறினார். இது 6500 20அடி சமான அலகு திறன் கொண்டதாகும். தீ விபத்து ஏற்பட்ட நாளில் சுமார் இத்தகைய 4,300 கொள்கலன்கள் அங்கிருந்தன. ஐதரசன் பெராக்சைடு உள்ளிட்ட இரசாயணப் பொருள்கள் இங்கிருந்தன.  
வங்கதேசத்தில் பாதுகாப்பு விதிமுறைகள் கடுமையாக அமல்படுத்தப்படாததால், நாட்டில் தீ விபத்துகள் ஏற்படுவது வழக்கமாகும்.
# 2022 சீதகுண்டா தீ விபத்து

## தீ மற்றும் வெடிப்புகள்

இரவு 9 மணியளவில் தீவிபத்து நிகழ்ந்ததாக உள்ளூர் அவசர சேவைகள் மற்றும் ஆதாரங்கள் அமைப்பு உறுதிப்படுத்துகிறது. விபத்தை முதல் கண்ட நூற்றுக்கணக்கான தன்னார்வலர்கள் சேமிப்புக் கிடங்கிற்கு விரைவாக வந்து தீயை அணைக்கப் போராடினர்.  
நள்ளிரவு 11.45 மணியில் நிகழ்ந்த முதல் வெடிப்பு மிகப்பெரியதாக இருந்தது. சம்பவ இடத்தில் இருந்த பலரைச் தீ சூழ்ந்தது. பலரை காற்றில் பறக்கவும் விட்டது. இந்த ஆரம்ப வெடிப்பு பின்னர் பல அடுத்தடுத்த வெடிப்புகளை தூண்டியது. பல கொள்கலன்களில் எரியக்கூடிய இரசாயனங்கள் இருந்தன. இதனால் தீ அவற்றைச் சூழ்ந்தபோது, அவை வெடித்தன. தீ பரவல் ஏற்பட்டது.  
இந்த வெடிப்புகள் சுற்றியுள்ள பகுதிகளில் தரையை குலுக்கியதாகவும், அருகில் உள்ள கட்டிடங்களின் சன்னல்கள் உடைந்ததாகவும் கூறப்படுகிறது. வெடிப்புகளின் சக்தி போதுமானதாக இருந்ததால் கிலோமீட்டர் தொலைவில் உள்ள கட்டிடங்களும் பாதிக்கப்பட்டன. தீயினால் வெளிவரும் புகைகளும் இரசாயனங்கள் காரணமாக நச்சுத்தன்மை கொண்டவையாக இருந்தன. இதனால் தீயை அணைக்கும் முயற்சி மிகவும் கடினமானது. காயமடைந்தவர்களில் குறைந்தது 350 பேர் சிட்டகாங் மருத்துவக் கல்லூரி மருத்துவமனையில் H) இருப்பதாக சிட்டகாங் சுகாதார அதிகாரி ஒருவர் தெரிவித்தார். காயமடைந்தவர்களில் பலர் ஆபத்தான நிலையில் உள்ளனர். இறந்தவர்களில் பலர் மிகவும் மோசமாக எரிக்கப்பட்டிருந்தனர். அதிகாரி ஒருவர் அவர்களின் அடையாளங்களைத் தீர்மானிக்க டி.என்.ஏ விவரக்குறிப்பு தேவை என்று கூறினார். சேமிப்புக் கிடங்கில் இன்னும் அதிகமான உடல்கள் எஞ்சியிருப்பதாகத் தன்னார்வலர்கள் கூறினர்.  
தீயணைப்பு சேவை மற்றும் குடிமைப் பாதுகாப்புப் பணிப்பாளர் தலைவர் கொல்லப்பட்டவர்களில் ஐந்து தீயணைப்பு வீரர்களும் காயமடைந்தவர்களில் இருபத்தி ஒன்று நபர்களும் இருந்ததாகத் தெரிவித்தார். சமூக ஊடகங்களில் நேரடி ஒளிபரப்பு செய்த பல பத்திரிகையாளர்கள் காணப்படவில்லை.
# 2022 சீதகுண்டா தீ விபத்து

## இழப்புகள்

20 மில்லியனுக்கும் அதிகமான அமெரிக்க டாலர் மதிப்புள்ள வெற்று கொள்கலன்களும் 90 மில்லியனுக்கும் அதிகமான அமெரிக்க டாலர் மதிப்புள்ள பொருட்கள் கொண்ட கொள்கலன்களும் இப்பேரழிவில் அழிக்கப்பட்டன என்று வங்கதேச உள்நாட்டு கொள்கலன் அமைப்பின் செய்தித் தொடர்பாளர் சிக்தர் தெரிவித்தார்.
# 2022 சீதகுண்டா தீ விபத்து

## பின்விளைவுகள்

வங்காளதேசத்தின் பிரதம மந்திரி சேக் அசீனா சம்பவத்தின் தீவிரம் காரணமாக ஆழ்ந்த அதிர்ச்சியிலும் சோகத்திலும் இருந்தார். காயமடைந்தவர்களுக்கு உரிய அதிகாரிகள் சிகிச்சை அளிக்குமாறு கேட்டுக் கொண்டார். இறந்தவர்களின் குடும்பங்களுக்கு இழப்பீடாக 50000 வங்கதேச டாக்கா பணமும் காயமடைந்தவர்களுக்கு 20000 வங்கதேச டாக்கா பணமும் வழங்கப்படும் என அறிவித்தார்.
# 2022 சீதகுண்டா தீ விபத்து

## புலன்விசாரணை

சம்பவத்தை விசாரிக்க பல குழுக்கள் அமைக்கப்பட்டன.
# முப்பது கொடுங்கோலர்கள்

**முப்பது கொடுங்கோலர்கள்** (*Thirty Tyrants*, , *hoi triákonta týrannoi* ) என்பவர்கள் கிமு 404 இல் பெலோபொன்னேசியப் போரில் ஏதென்சு தோல்வியடைந்த பின்னர் அங்கு நிறுவப்பட்ட எசுபார்த்தன் சார்பு சிலவர் ஆட்சியினர் ஆவர். எசுபார்த்தன் தளபதி லைசாந்தரின் அறிவுருத்தலின், ஆதரவின் பேரில், முப்பது பேரும் இணைந்து ஒரு சட்டமன்றக் குழுவாக மட்டும் அல்லாமல், ஒரு கொடுங்கோல் அரசாங்கமாகத்தையும் நிறுவினர் . முப்பது கொடுங்கோலர்களால் எட்டு மாதங்கள் மட்டுமே அதிகாரத்தைத் தக்க வைத்துக் கொள்ள முடிந்தது. குறைந்த காலமே இருந்தாலும், அவர்களின் ஆட்சியின் விளைவாக ஏதெனியன் மக்கள் தொகையில் 5% பேர் கொல்லப்பட்டனர், குடிமக்களின் சொத்துக்கள் பறிமுதல் செய்யப்பட்டது. மற்றும் சனநாயக ஆதரவாளர்கள் நாடுகடத்தப்பட்டனர். அவர்களின் கொடூரமான மற்றும் அடக்குமுறை ஆட்சியினால் அவர்கள் "முப்பது கொடுங்கோலர்கள்" என்று அழைக்கப்பட்டனர். இவர்களில் கிரிடியாஸ், தெரமீன்ஸ் ஆகியோர் முக்கியமானவர்களாக இருந்தனர்.
# முப்பது கொடுங்கோலர்கள்

## முப்பதுபேரின் ஆட்சி

எசுபார்த்தாவிடம் சரண்டைந்த பிறகு, ஏதென்சில் நடைமுறையில் இருந்துவரும் அரசியலை மாற்றியமைக்க வேண்டுமென்றும், இதற்கான சட்டங்களை உருவாக்க முப்பதுபேர் கொண்ட ஒரு குழுவினை நியமிக்க வேண்டுமென்றும், புதிய சட்டதிட்டங்கள் தயாரிக்கப்படும் வரையில், இந்த முப்பதுபேரே அரசு நிர்வாகத்தை நடத்திவர வேண்டுமென்று சட்டமன்றத்தில் ஒரு தீர்மானம் கொண்டு வரப்பட்டு நிறைவேற்றப்பட்டது. இந்தத் தீர்மானம் எசுபார்த்தன் தளபதி லைசாந்தர் முன்னிலையில் கொண்டுவரப்பட்டது. அவரைக் கண்டு அஞ்சிய அவை உறுப்பினர்கள் அதை நிறைவேற்றினர். அதன்படி முப்பது பேரும் நியமிக்கபட்டனர் (அந்த முப்பது பேரும் எசுபார்தன் ஆதரவாளர்களான பணக்காரப் பிரிவினர்). இதன் விளைவாக, முப்பது பேர் கொண்ட சிலவர் ஆட்சியை நிறுவியவர்கள் ஏதெனியன் குடிமக்களின் உரிமைகளைக் குறைத்தனர். அந்த முப்பது பேர் 500 பேர் கொண்ட குழுவை நியமித்தனர். அந்த 500 பேரும் முன்பு அனைத்து குடிமக்களும் பங்குகொண்ட நீதித்துறை செயல்பாடுகளில் பணியாற்றினர். இருப்பினும், ஏதெனியன் ஆண்கள் அனைவரும் தங்கள் உரிமைகளை முற்றுமாக இழக்கவில்லை. உண்மையில், முப்பது பேர் 3,000 ஏதெனியன் ஆண்களை "அரசாங்கத்தில் பங்குகொள்ள" தேர்ந்தெடுத்தனர். இந்த வகையில் தேர்ந்தெடுக்கப்பட்ட நபர்கள் ஆயுதங்களை எடுத்துச் செல்லவும், நடுவர் மன்ற விசாரணையை நடத்தவும், நகர எல்லைக்குள் வசிக்கவும் உரிமை பெற்றனர். தேர்ந்தெடுக்கப்பட்ட 3,000 பேரின் பட்டியல் தொடர்ந்து திருத்தப்பட்டது.  
கிரிடியாஸ் முப்பது கொடுங்கோலர்களின் பயங்கர ஆட்சிக்கு தலைமை தாங்கினார். இவர்களின் ஆட்சியில் நூற்றுக்கணக்கான ஏதெனியர்கள் மரண தண்டனை விதிக்கப்பட்டு, நாடுகடத்தப்பட்டனனார். மேலும் அவர்களின் உடைமைகள் பறிமுதல் செய்யப்பட்டன. விசாரணையின்றி 1,500 பேருக்கு முப்பது கொடுங்கோலர்களால் மரண தண்டனை விதித்ததாக ஐசோக்ரடீஸ் மற்றும் அரிசுட்டாட்டில் ( பிந்தைய *ஏதெனியன் அரசியலமைப்பில்* ) ஆகியோர் குறிப்பிட்டுள்ளனர். என்று குறிப்பிடப்படுகிறார்; மனித மதிப்பைப் பொருட்படுத்தாமல் சனநாயகத்தை முடிவுக்குக் கொண்டுவருவதை நோக்கமாகக் கொண்டிருந்தார். சனநாயகத்துக்கு ஆதரவாக இருந்ததற்காக புதிய ஆட்சிக்கு "நட்பற்றவர்கள்" என்று அவர்கள் கருதிய பல சாதாரண குடிமக்களையும் இல்லாமல் ஆக்கினார். சிறிது காலத்தில் இந்த முப்பது பேர்களுக்குள்ளேயே கருத்து வேறுபாடு ஏற்பட்டது இவர்களில் மிதவாதியான தெரமெனெசசுக்கு கிரிட்டியாசின் தீவிரப் போக்கு பிடிக்காமல் அவரை எதிர்க்க முயற்சித்ததாக செனபோன் குறிப்பிட்டுள்ளார். கிரிட்டியாஸ் தெரமென்சசு மீது சதி, தேசத்துரோகம் போன்ற குற்றங்களை சாட்டி, அவருக்கு மரண தண்டனை விதிக்க வைத்தார், அவருக்கு நஞ்சு குடிக்க வைத்து தண்டனையை நிறைவேற்றினார். பல செல்வந்த குடிமக்களுக்கு மரணதண்டனை விதிக்கப்பட்டது. அதன் பிறகு சிலவர் ஆட்சியினர் அவர்களின் சொத்துக்களை பறிமுதல் செய்து, அவை முப்பது சர்வாதிகாரிகள் மற்றும் அவர்களின் ஆதரவாளர்களிடையே பிரித்துக்கொள்ளப்பட்டன. அவர்கள் ஏதெனியன் குடிமக்களை மிரட்டுவதற்காக 300 சவுக்கு சுழற்றுபவர்களை வேலைக்கு அமர்த்தினர். சனநாயக ஆதரவாளர்கள் பலர் நாடுகடத்தப்பட்டனர், அவர்களில் ஏதெனியன் கடற்படையில் முப்படை தளபதியாகவும், சனநாயக அரசாங்கத்தின் ஆதரவாளராக இருந்த திராசிபுலஸ் ஆவார். கிமு 403 இல் முப்பது சர்வாதிகாரிகளை வீழ்த்திய எழுச்சியானது திராசிபுலஸ் தலைமையிலான நாடுகடத்தப்பட்ட குழுவினரால் நடத்தப்பட்டது. ஏதென்சின் வாயிலில் நடந்த சண்டையில் கிரிடியாஸ் கொல்லப்பட்டார்.
# முப்பது கொடுங்கோலர்கள்

## பின்விளைவு

முப்பது கொடுங்கோலர்களின் குறுகிய கால ஆட்சி வன்முறை மற்றும் ஊழலால் சிதைக்கப்பட்டது. முப்பது கொடுங்கோலர்களின் ஆட்சி எவ்வளவு வன்முறை கொண்டதாக மாறியதோ, அவ்வளவு எதிர்ப்பை அவர்கள் எதிர்கொண்டனர்.  
எதிர்ப்பு அதிகரித்த நிலையின் இறுதியில் திராசிபுலசின் கிளர்ச்சிப் படைகளால் முப்பது சர்வாதிகாரிகளின் ஆட்சி அகற்றப்பட வழிவகுக்கப்பட்டது. புரட்சிக்குப் பிறகு, முப்பது பேரிடமிருந்து விடுவிக்கப்பட்ட நகர அரசை ஆளுவதற்கும் முப்பது பேர் செய்த அட்டூழியங்களுக்கு உரிய நீதி வழங்குவதற்கும் சிறந்த வழியை ஏதென்சு தீர்மானிக்க வேண்டியிருந்தது. தேர்ந்தெடுக்கப்பட்ட 3,000 உறுப்பினர்களில் முப்பது பேரைத் தவிர மற்ற அனைவருக்கும் பொது மன்னிப்பு வழங்க முடிவு செய்யப்பட்டது. முப்பது கொடுங்கோலர்களை அகற்றிய புரட்சிக்குப் பிறகு, ஏதென்சு குடிமக்கள் அரசை மீண்டும் கட்டியெழுப்ப போராடினர்.
# மையிட்டான்பட்டி

**மையிட்டான்பட்டி** (*Maittanpatti*) என்பது இந்தியாவின் தமிழ்நாடு மாநிலத்தில் மதுரை மாவட்டத்தில் உள்ள கள்ளிக்குடி வட்டத்தில் உள்ள ஒரு சிறிய கிராமம் ஆகும்.
# மையிட்டான்பட்டி

## நிலவியல்

மையிட்டான்பட்டியின் அமைவிடம் அட்சரேகை மற்றும் தீர்க்கரேகை முறையே 9°40' N மற்றும் 77°57'E ஆகும். இக்கிராமம் கள்ளிக்குடியிலிருந்து 6 கி.மீ. தொலைவில் அமைந்துள்ளது
# மையிட்டான்பட்டி

## மக்கள்தொகை

2011 மக்கள் தொகை கணக்கெடுப்பின்படி, மையிட்டான்பட்டியின் மக்கள் தொகை 1,629ஆக உள்ளது. இதில் 823 பேர் பெண்கள் மற்றும் 806 பேர் ஆண்கள் ஆவர்.
# மையிட்டான்பட்டி

## போக்குவரத்து

பேருந்து எண் 13 விருதுநகருக்கு 2 முறையும், திருமங்கலம், மதுரைக்கு 4 முறையும் சென்று வருகின்றது. பேருந்து எண் 48PM மதுரை பெரியார் பேருந்து நிலையத்திற்குத் தினமும் 3 முறை பயணிக்கின்றது.
# மையிட்டான்பட்டி

## கல்வி நிறுவனங்கள்

ஊராட்சி ஒன்றிய தொடக்கப் பள்ளி முதல் வகுப்பு முதல் 5 வரை படிக்கும் குழந்தைகளுக்கான கல்வியை வழங்குகிறது. மதுரை-விருதுநகர் தேசிய நெடுஞ்சாலை 7-ஐ ஒட்டி காமராஜர் பொறியியல் மற்றும் தொழில்நுட்பக் கல்லூரியும் மையிட்டான்பட்டியில் அமைந்துள்ளது.
# பாக்கின் படைப்புப் பட்டியல்

**பாக்கின் படைப்புப் பட்டியல்** என்பது இடாய்ச்சுலாந்திய (செருமானிய) இசைக்கலைஞர் இயோகான் செபாசித்தியன் பாக்கின் (Johann Sebastian Bach.) இசைப்படைப்புகளின் பட்டியலைக் குறிக்கும். இது உரோமன் -இலத்தீன எழுத்துகளில் BWV என்று பரவலாகச் சுட்டப்பெறுகின்றது. இவ்வெழுத்துகள் Bach-Werke-Verzeichnis (பாக்கின் படைப்புகளின் பட்டியல்) என்னும் இடாய்ச்சுமொழிச் சொற்களின் முதலெழுத்துகளைக் குறிக்கும். இப்பட்டியலை இசையியலாளரும் இசைசார்ந்த நூலகருமான உவுல்புகங்கு சுமீடர் (Wolfgang Schmieder) என்பார் 1950-இல் தொகுத்தார். இதன் சுருக்கமான பட்டியல் ஒன்றை இரண்டாம் பதிப்பாக 1998 இல் வெளியிட்டார்கள்.  
இப்பட்டியல் இசைவகையில் அடிப்படையில் பகுக்கப்பட்டிருந்தது, ஆனால் ஒரு வகைக்குள்ளேயுங்கூட படைப்புகள் கால வரிசைப்படி அமையவில்லை. ஓர் எடுத்துக்காட்டுக்கு BWV 992 என்னும் படைப்பு BWV 1 என்பதற்கும் முன்பு படைக்கப்பட்டது. இந்த BWV எண்கள் 20 ஆம் நூற்றாண்டு வரை 1,126 படைப்பாக்கங்களுக்கு வழங்கப்பெற்றுள்ளன. 21 ஆம் நூற்றாண்டிலும் இது தொடர்கின்றது. பாக்கின் படைப்புப் பட்டியல் அன்காங்கு (BWV Anh) என்பது ஏறத்தாழ 200 காணாமல் போன அல்லது ஐயத்துக்குட்பட்ட அல்லது தவறுதலாக சேர்க்கப்பட்ட படைப்புகளின் பட்டியல் ஆகும்.
# பாக்கின் படைப்புப் பட்டியல்

## வரலாறு

, thus it identifies every movement of every composition by its first measures, like the opening of BWV 1006, movement 2 (Loure) above]]
இந்தப் பட்டியலிந் முதல் பதிப்பு 1950 இல் வெளிவந்தது. இயோகான் பாக்கின் அறியப்பட்ட ஒவ்வொரு படைப்புக்கும் ஒரு தனியடையாள எண் வழங்கப்பெற்றது. இதனை இப்பட்டியலின் தொகுப்பாளரும் பதிப்பாளருமான உவுல்புகங்கு சுமீடர் கொடுத்திருந்தார். இது பெரும்பாலும் 19 ஆம் நூற்றாண்டு பாக்கு கெசல்சாட்டு (Bach Gesellschaft) தொகுப்பை ஒட்டி இருந்தது.
1. Kantaten (Cantatas), BWV 1–224
1. Motetten (Motets), BWV 225–231
1. Messen, Messensätze, Magnificat (Masses, Mass movements, Magnificat), BWV 232–243
1. Passionen, Oratorien (Passions, Oratorios), BWV 244–249
1. Vierstimmige Choräle (Four-part chorales), BWV 250–438
1. Lieder, Arien, Quodlibet (Songs, Arias and Quodlibet) BWV 439–524
1. Werke für Orgel (Works for organ), BWV 525–771
1. Werke für Klavier (Keyboard compositions), BWV 772–994
1. Werke für Laute (Lute compositions), BWV 995–1000
1. Kammermusik (Chamber music), BWV 1001–1040
1. Orchesterwerke (Works for orchestra), BWV 1041–1071, originally in two separate chapters: Concertos (BWV 1041–1065) and Overtures (BWV 1066–1071)
1. Kanons (Canons), BWV 1072–1078
1. Musikalisches Opfer, Kunst der Fuge (Musical Offering, Art of the Fugue), BWV 1079–1080
# பாக்கின் படைப்புப் பட்டியல்

## வரிசைப்படி பட்டியலில் உள்ள படைப்புகள் - BWV எண் வாரியாக

இங்கே இயோகான் செபாசித்தின் பாக்கின் படைப்புகளுக்கு இடப்பட்டுள்ள எண்கள் பலராலும் பரவலாக சுட்டப்பெறுகின்றன. .
# பாக்கின் படைப்புப் பட்டியல்

## வரிசைப்படி பட்டியலில் உள்ள படைப்புகள் - BWV எண் வாரியாக

### BWV 1–1126
- BWV 1097 – *Ehre sei dir, Christe, der du leidest Not* (chorale prelude from Neumeister Collection)
- BWV 1098 – *Erhalt uns, Herr, bei deinem Wort* (chorale prelude from Neumeister Collection)
- BWV 1099 – *Aus tiefer Not schrei ich zu dir* (chorale prelude from Neumeister Collection)
- BWV 1100 – *Allein zu dir, Herr Jesu Christ* (chorale prelude from Neumeister Collection)
- BWV 1101 – *Durch Adams Fall ist ganz verderbt* (chorale prelude from Neumeister Collection)
- BWV 1102 – *Du Friedefürst, Herr Jesu Christ* (chorale prelude from Neumeister Collection)
- BWV 1103 – *Erhalt uns, Herr, bei deinem Wort* (chorale prelude from Neumeister Collection)
- BWV 1104 – *Wenn dich Unglück tut greifen an* (chorale prelude from Neumeister Collection)
- BWV 1105 – *Jesu, meine Freude* (chorale prelude from Neumeister Collection)
- BWV 1106 – *Gott ist mein Heil, mein Hilf und Trost* (chorale prelude from Neumeister Collection)
- BWV 1107 – *Jesu, meines Lebens Leben* (chorale prelude from Neumeister Collection)
- BWV 1108 – *Als Jesus Christus in der Nacht* (chorale prelude from Neumeister Collection)
- BWV 1109 – *Ach Gott, tu dich erbarmen* (chorale prelude from Neumeister Collection)
- BWV 1110 – *O Herre Gott, dein göttlich Wort* (chorale prelude from Neumeister Collection)
- BWV 1111 – *Nun lasset uns den Leib begrab'n* (chorale prelude from Neumeister Collection)
- BWV 1112 – *Christus, der ist mein Leben* (chorale prelude from Neumeister Collection)
- BWV 1113 – *Ich hab mein Sach Gott heimgestellt* (chorale prelude from Neumeister Collection)
- BWV 1114 – *Herr Jesu Christ, du höchstes Gut* (chorale prelude from Neumeister Collection)
- BWV 1115 – *Herzlich lieb hab ich dich, o Herr* (chorale prelude from Neumeister Collection)
- BWV 1116 – *Was Gott tut, das ist wohlgetan* (chorale prelude from Neumeister Collection)
- BWV 1117 – *Alle Menschen müssen sterben* (chorale prelude from Neumeister Collection)
- BWV 1118 – *Werde munter, mein Gemüte* (chorale prelude from Neumeister Collection)
- BWV 1119 – *Wie nach einer Wasserquelle* (chorale prelude from Neumeister Collection)
- BWV 1120 – *Christ, der du bist der helle Tag* (chorale prelude from Neumeister Collection)
- BWV 1121 (previously BWV Anh. 205) – Fantasia in C minor for organ
- BWV 1122 – "Denket doch, ihr Menschenkinder" (four-part chorale)
- BWV 1123 – "Wo Gott zum Haus gibt nicht sein Gunst" (four-part chorale)  
- BWV 1127 – *Alles mit Gott und nichts ohn' ihn* (strophic aria composed in 1713, rediscovered in 2005)
- BWV 1129
- BWV 1150
- BWV 1165 – Contributions to Keiser's *Markus-Passion*
- BWV 1169 (**Anh. 55**) – *Herr Christ, der einig Gotts Sohn*
- BWV 1170 (**Anh. 77**) – *Herr Christ, der einig Gotts Sohn*
- BWV 1171 – *Auf meinen lieben Gott* (Emans 30)
- BWV 1172 – *Herr Christ, der einig Gotts Sohn* (Emans 85)
- BWV 1173 – *Ich ruf zu dir, Herr Jesu Christ* (Emans 111)
- BWV 1174 – *Komm, heiliger Geist, erfüll die Herzen* (Emans 122)
- BWV 1175 – *Es ist das Heil uns kommen her* (deest)
# மலாக்கா தீவு

**மலாக்கா தீவு** (மலாய்: *Pulau Melaka*; ஆங்கிலம்: *Malacca Island*) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. இது மனிதர்களால் உருவாக்கப்பட்ட தீவாகும்.  
மலேசியாவின் தாலாம் நிறுவனத்தின் *(Talam Corporation Berhad)* துணை நிறுவனமான புலாவ் கெம்பார் *(Pulau Kembar Sdn Bhd.)* நிறுவனத்தால் மேற்கொள்ளப்பட்ட **மாநகர் இருதீவுகள் மையம்** *(Twin Island City Centre)* எனும் திட்டத்தின் ஒரு பகுதியாகும்.
# மலாக்கா தீவு

## பொது

இந்த நீர்முனை மேம்பாட்டுத் திட்டமானது இரண்டு தீவுகளை மீட்டு எடுப்பதை உள்ளடக்கியது. மலாக்கா நகரின் கடற்கரையில் இருந்து சுமார் 0.5 கி.மீ. தொலைவில் 40 எக்டேர் மற்றும் 50 எக்டேர் பரப்பளவில் உள்ளது. 2002-ஆம் ஆண்டில் கட்டுமானப் பணிகள் நிறைவு பெற்றன.  
தீவின் தெற்கு கரையில் ஒரு பள்ளிவாசல்; கலங்கரை விளக்கம் போன்ற கோபுரத்துடன், கடலுக்கு மேலே நெடுவரிசையில் கட்டப்பட்டு உள்ளது. இதற்கு மலாக்கா நீரிணை பள்ளிவாசல் *(Malacca Straits Mosque)* என்று பெயர் வைக்கப்பட்டு உள்ளது.
# கிரிஜா குமாரி

**கிரிஜா குமாரி** (*Girja Kumari*) என்பவர் இந்திய அரசியல்வாதியும் நாடாளுமன்ற முன்னாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். கிரிஜா குமாரி மத்தியப் பிரதேசத்தில் உள்ள ஷாதோல் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1967ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார்
# ஜெய் பாரத் சமந்தா கட்சி

**ஜெய் பாரத் சமந்தா கட்சி** (*Jai Bharat Samanta Party*) என்பது இந்தியாவில் செயல்பட்ட ஒரு அரசியல் கட்சி ஆகும். ஜார்கண்ட் மாநில முன்னாள் முதல்வர் மதுகோடா தலைமையில் செயல்பட்டது.  
2009ஆம் ஆண்டு அக்டோபரில் நடைபெற்ற சார்க்கண்டு சட்டப் பேரவைத் தேர்தலில் கட்சி ஒன்பது வேட்பாளர்களை நிறுத்தியது. இவர்களில் ஒருவர் தேர்ந்தெடுக்கப்பட்டார். இவர், ஜகன்னாத்பூர் சட்டமன்றத் தொகுதியில் போட்டியிட்ட கீதா கோதா ஆவார். இத்தேர்தலில் இக்கட்சி பெற்ற மொத்த வாக்குகள் 93280 (மாநிலத்தில் 0.91% வாக்குகள்) ஆகும். சிறிது காலத்திற்குப்பின் நவம்பர் 1, 2018 அன்று இந்திய தேசிய காங்கிரசு கட்சியுடன் இக்கட்சி இணைந்தது.
# அட்டகங்கி

**அட்டகங்கி** (*stomacher*) என்பது பெண்களின் ஆடையின் முன்பக்கத்தில் காணப்படும் திறப்பில் பின்னல் செய்து அலங்கரிக்கப் பட்ட ஒரு முக்கோண வடிவப் பகுதியாகும். அட்டகங்கி பெண்களின் இடுப்பில் இறுக்கமாக அணியும் சிற்றாடையின் ஒரு பகுதியாக உருவாக்கப்படும் அல்லது அதன் ஒரு முக்கோண பகுதியாக இணைத்து வடிவமைக்கப்படும். இது ஒரு அலங்காரப் பொருளாக மட்டும் பயன் படுத்தப்பட்டால் இது ஆடையின் முன்பக்கத்தில் வைத்து தைக்கப்படும் அல்லது ஊசி வைத்து இணைக்கப்படும். சில வேளைகளில் உடுப்பின் இரு பக்கமும் பூத்தையல் இழை அல்லது நாடா கொண்டு இணைக்கப் படும்.
# அட்டகங்கி

## ஆரம்பகால அட்டகங்கி

15 ஆம், 16 ஆம் நூற்றாண்டுகளில் ஆண் பெண் இரு பாலாரும் இந்த அட்டகங்கியை ஒரு அலங்கார ஆடையாக முன்புறம் திறப்போடு தங்களது மேற்சட்டை அல்லது உடுப்புகள் மீது அணிந்து வந்தனர். இந்த அட்டகங்கி மற்றும் அதோடு இணைந்து அணியப்படும் தலை அலங்கார ஆபரணங்கள் உள்ள ஓவியங்களில் அவற்றின் பாணியும் வடிவமைப்பும் வைத்து ஓவியங்கள் வரையப் பட்ட காலங்கள் கணக்கிடப்படுகிறது.  
1603 இல் சவுத்தாம்டன் நகர கோமாட்டி அல்லது சீமாட்டியாகிய எலிசபெத் ரியோத்சுலி என்பார் தன் கணவருக்கு எழுதிய கடிதத்தில் "கருஞ் சிவப்பு நிறத்தில், ஒரு முழ அகலத்தில் நான் குதிரையை ஓட்டிச் செல்லும் நாட்களில் என் வயிறை வெது வெதுப்பாக வைத்துக் கொள்ளும் நீளத்தில் ஒரு அட்டகங்கி வாங்கி வர வேண்டும் என்று குறிப்பிட்டுள்ளார்.  
17 ஆம் நூற்றாண்டில் உள்ள அட்டகங்கி அணிந்துள்ள பெண்களின் படங்கள் கொடுக்கப் பட்டுள்ளது.
# கிருஷ்ணாய் ஆறு

**கிருஷ்ணாய் ஆறு** (*Krishnai River*) இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். கிருஷ்ணாய் ஆறு மேகாலயாவின் மேற்கு கரோ மலையில் உற்பத்தியாகிறது. கிருஷ்ணாய் ஆறு கோல்பாரா மாவட்டத்தின் மதியாவில் துத்னோய் ஆற்றைச் சந்திக்கிறது. இதன் பின்னர் பிரம்மபுத்திரா ஆறுடன் சங்கமிப்பதற்கு முன்பு மோர்னோய் ஆறாகப் பாய்கிறது.
# கோனட் தீவு

**கோனட் தீவு** (மலாய்: *Pulau Konet*; ஆங்கிலம்: *Konet Island*) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு.  
அலோர் காஜா மாவட்டத்தைச் சேர்ந்த கோலா சுங்கை பாருவில் *(Kuala Sungai Baru)* உள்ள தெலுக் கோங் *(Telok Gong)* கடற்கரையில் இருந்து 100 மீட்டர் தொலைவில் அமைந்துள்ளது.
# கோனட் தீவு

## பொது

கோலா சுங்கை பாரு ஒரு மீன்பிடி கிராமமாகும். மலாக்கா மாநகரில் இருந்து 15 கி.மீ. தொலைவில், கோலா லிங்கி மற்றும் பெங்காலான் பாலாக் *(Pengkalan Balak)* எனும் இடங்களுக்கு நடுவில் உள்ளது.  
இந்தத் தீவு ஒரு கடல்மேல் நடைபாதை மூலமாக பிரதான நிலப்பகுதியுடன் இணைக்கப்பட்டு உள்ளது. கடல்பெருக்கு இல்லாத காலங்களில் இந்தத் தீவிற்கு நடந்தே செல்ல முடியும்.  
கோனட் தீவு, ஓராங் பூனியான் *(Orang bunian)* என்று அழைக்கப்படும் குட்டிச் சாத்தான்களின் வீடு என்றும் நம்பப் படுகிறது.
# கெபல் எல்-அராக் கத்தி

**கெபல் எல்-அராக் கத்தி** (**Gebel el-Arak Knife** or **Jebel el-Arak Knife**), வரலாற்றுக்கு முந்தைய எகிப்தில் (கிமு 3500—3200) ,நக்காடா II காலத்தில் ஜெர்சியப் பண்பாட்டு (கிமு 3450) காலத்திய தொல்பொருள் ஆகும். இக்கத்தியின் கைப்பிடி யானையின் தந்ததாலும், கத்தி விண்கல்லாலும் செய்யப்பட்ட இத்தொல்பொருள், பண்டைய அண்மை கிழக்கின் உரூக் காலத்திய கீழ் மெசொப்பொத்தேமியாவின் பண்பாட்டுத் தாக்கங்கள் அதிகம் கொண்டுள்ளது. இக்கத்தி எகிப்தின் நெக்கென் நகரத்தில் அகழாய்வில் கண்டுபிடிக்கப்பட்டது.  
*கெபல் எல்-அராக் கத்தி*யின் மொத்த எடை 92.3 கிராம் மட்டுமே. தந்தத்திலான இக்கத்தியின் கைப்பிடியின் முன்புறத்திலும், பின்புறத்திலும் மெசொப்பொத்தேமியா மன்னர் இரு சிங்கங்களை கைகளால் பற்றி நிற்பது போன்ற காட்சியும், போர்க்களத்தில் போர் வீரர்கள் போரிடும் காட்சியும் மற்றும் விலங்குகளில் உருவங்கள் செதுக்கப்பட்டுள்ளது.  
இக்கத்தியை கெய்ரோவில் தொல்பொருட்கள் விற்கும் வணிகர் எம். நக்மானிடமிருந்து பிப்ரவரி 1914-ஆம் ஆண்டில் எகிப்தியவியல் அறிஞர் *ஜார்ஜ் ஆரோன் பெனிடைட்* என்பவர், பிரான்சு நாட்டின் தலைநகரான பாரிசு நகரத்தில் உள்ள லூவர் அருங்காட்சியகத்திற்காக விலை கொடுத்து வாங்கினார். தற்போது இக்கத்தி லூவர் அருங்காட்சியகத்தின், சுல்லி தொகுதியில், அறை எண் 20-இல் காட்சிக்கு வைக்கப்பட்டுள்ளது.  
இக்கத்தி பண்டைய எகிப்தின் *கெபல் எல்-அராக் தொல்லியல் தளத்தில்* கண்டுபிடிக்கப்பட்டதாக விற்பனையாளரால் கூறப்பட்டது. ஆனால் இன்று இக்கத்தி எகிப்தின் பண்டைய எகிப்தின் நெக்கென் நகரத்திலிருந்து பெறப்பட்டதாக நம்பப்படுகிறது.
# கெபல் எல்-அராக் கத்தி

## கத்தியின கொள்முதல் மற்றும் தோற்றம்

கெபல் எல்-அராக் கத்தியை விற்பனை செய்தவர் அதன் கைப்பிடியும், கத்தியும் தனித்தனியாக பிரித்து விட்டார். மேலும் அவை ஒன்றாகப் பொருந்தியிருப்பதை விற்பனையாளர் உணரவில்லை. இக்கத்தியின் பழமையை உணர்ந்த் எகிப்தியவியல் அறிஞர் *ஜார்ஜ் ஆரோன் பெனிடைட்* என்பவர், பிரான்சு நாட்டின் தலைநகரான பாரிசு நகரத்தில் உள்ள லூவர் அருங்காட்சியகத்திற்காக 16 மார்ச் 1914 அன்று கெய்ரோவின் தொல்பொருட்கள் விற்கும் வணிகர் எம். நக்மானிடமிருந்து விலை கொடுத்து வாங்கினார். பின்னர் *லியோன் ஆண்ட்ரே* என்பவரால், மார்ச் 1933-ஆம் ஆண்டில் இக்கத்தி மற்றும் கைப்பிடி பகுதிகள் ஒன்றாக மீண்டும் ஒன்றாக இணைக்கப்பட்டது. 1977-ஆம் ஆண்டில் இக்கத்தியின் மறுசீரமைப்புப் பணிகள் *அக்னெஸ் காசியோ* மற்றும் *சூலியட் லெவி* என்பவர்களால் மேற்கொள்ளப்பட்டது.
# கெபல் எல்-அராக் கத்தி

## கத்தியின கொள்முதல் மற்றும் தோற்றம்

### ஆதாரம்

*ஜார்ஜ் ஆரோன் பெனிடைட்* இக்கத்தியை கெய்ரோவில் உள்ள தொல்பொருட்கள் விற்பனையாளர் நாக் ஹம்மதியிடமிருந்து வாங்கும் போது, கத்தியின் கைப்பிடி, பண்டைய அபிதோஸ் நகரத்திற்குதெற்கே 40 கிலோ மீட்டர் தொலைவில் உள்ள *நாக் ஹம்மாதி* (Nag Hammadi) கிராமத்திற்கு அருகே இருந்த *கெபல் எல்-அராக்* பீடபூமியில் கண்டுபிடித்ததாக கூறினார்.
# கெபல் எல்-அராக் கத்தி

## விளக்கம்

### கத்தி

*கெபல் எல்-அராக்* கத்திப் பகுதியானது விண்வீழ்கல்லை இருபுறமும் மெருகூட்டி நேர்த்தியாக வடிவமைக்கப்பட்டுள்ளது. பண்டைய எகிப்தில் விண்கற்களால் பல சிற்பங்கள் மற்றும் கருவிகள் செய்யப்பட்டுள்ளது.  
*கெபல் எல்-அராக் கத்தி*யின் மொத்த எடை 92.3 கிராம் மட்டுமே. அதன் அளவுகள் பின்வருமாறு:
**கைப்பிடியின் உள்ளிருந்து நீளம்:**  
| கைப்பிடியின் உள்ளிருந்து அகலம்: | } |
| --- | --- |
# கெபல் எல்-அராக் கத்தி

## விளக்கம்

### கைப்பிடி

*கெபல் எல்-அராக் கத்தி*யின் கைப்பிடி யானையின் தந்தத்தால் செய்யப்பட்டுள்ளது. தந்த கைப்பிடியில் முன்புறம் மற்றும் பின்புறப் பகுதிகளில் மன்னர் இரு கைகளால் இரண்டு சிங்ககளை பிடித்து நிற்கும் காட்சி, போர்க்களத்தில் வீரர்கள் போரிடும் காட்சி மற்றும் விலங்குகளின் உருவங்களும் நேர்த்தியாகச் செதுக்கப்பட்டுள்ளது.  
கைப்பிடியின் நேர்த்தியான அளவுகள் பின்வருமாறு:
**குமிழின் அகலம்:**  
| குமிழின் தடுமன்: | } |
| --- | --- |
# கெபல் எல்-அராக் கத்தி

## இதனையும் காண்க

- நெக்கென் நகரம்
- நக்காடா பண்பாடு
- வரலாற்றுக்கு முந்தைய எகிப்து
- எகிப்தின் துவக்க கால அரச மரபுகள்
- உரூக் காலம், கீழ் மெசொப்பொத்தேமியா
# உண்டான் தீவு கலங்கரை விளக்கம்

**உண்டான் தீவு கலங்கரை விளக்கம்** (மலாய்: *Rumah Api Pulau Undan*; ஆங்கிலம்: *Undan Island Lighthouse*) என்பது மலேசியா, மலாக்கா மாநிலத்தில் மலாக்கா நீரிணையில் அமைந்துள்ள ஒரு கலங்கரை விளக்கம். மலாக்கா கடற்கரையில் இருந்து 25 கி.மீ. தொலைவில் மக்கள் வசிக்காத தீவில் உள்ளது.  
இந்த தீவு மலாக்கா மாநிலத்திற்குச் சொந்தமானது. இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. ஆனால் எப்போதும் ஒரு கலங்கரை விளக்கக் காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள்.
# உண்டான் தீவு கலங்கரை விளக்கம்

## வரலாறு

இந்தக் கலங்கரை விளக்கம், 1879-ஆம் ஆண்டு, இங்கிலாந்து, பர்மிங்காம் சான்ஸ் பிரதர்ஸ் *(Chance Brothers and Company)* எனும் நிறுவனத்தால் வடிவம் அமைக்கப்பட்டது. 1880-ஆம் ஆண்டில் கட்டி முடிக்கப்பட்டது.  
மலாக்கா நீரிணை வழியாகப் பயணிக்கும் கப்பல்களுக்கு ஒரு கலங்கரை விளக்கமாக இருந்தது. இந்தக் கலங்கரை விளக்கம் எண்கோணத்திலும்; மற்றும் உருளை வடிவத்திலும் உள்ளது.
# உண்டான் தீவு கலங்கரை விளக்கம்

## வரலாறு

### கூழைக்கடா கடல் பறவை

உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடற்கொள்ளையர்களின் மையமாக அறியப்படுகிறது.  
உண்டான் தீவு என்ற பெயர் ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது.
# வெள்ளை வால் ஈப்பிடிப்பான்

**வெள்ளை வால் ஈப்பிடிப்பான்** (*White-tailed flycatcher*)(*லியூகோப்டிலோன் கான்க்ரீட்டம்*) என்பது *மஸ்கிகாபிடே* குடும்பத்தில் உள்ள ஒரு பறவை சிற்றினமாகும். இது ***லுயூகோப்டிலோன்*** என்ற ஒற்றை சிற்றினத்தினைக் கொண்ட பேரினமாகும். 2022க்கு முன், இது *சையோனிரசு* பேரினத்தில் வகைப்படுத்தப்பட்டது. ஆனால் 2021 தொகுதிபிறப்பு ஆய்வின் அடிப்படையில் பன்னாட்டு பறவையியல் மாநாட்டில் *லுயூகோப்டிலோன்* என மறுவகைப்படுத்தப்பட்டது.  
இது புரூணை, சீனா, இந்தியா, இந்தோனேசியா, லாவோஸ், மலேசியா, மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

- மிசோரம் மற்றும் வங்கதேசத்திலிருந்து கர்ணபுலி ஆறு .
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### மேக்னா ஆற்றுப் படுகை

மேக்னா-சுர்மா-பராக் ஆறு அமைப்பு இந்தியா மற்றும் வங்கதேசத்தில் அமைந்துள்ளது.  
- மேக்னா ஆறு (வங்காளதேசத்தில்)
- பத்மா ஆறு (முக்கிய கங்கை )
- தலேஸ்வரி ஆறு
- டகாடியா ஆறு
- கும்டி ஆறு
- பெனி ஆறு
- டீஸ்டா ஆறு, ஹௌரா ஆறு என்றும் அழைக்கப்படுகிறது
- சுர்மா ஆறு
- காங்ஷா ஆறு
- சோமேசுவரி ஆறு
- குஷியாரா ஆறு
- மனு ஆறு
- பராக் ஆறு
- துவாய் ஆறு
- இரங் ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### பிரம்மபுத்திரா நதிப் படுகை

- பெக்கி ஆறு
- போக்டோய் ஆறு
- தன்சிறி ஆறு
- திபாங் ஆறு
- டிஹிங் ஆறு
- டிகோவ் ஆறு
- கமெங் ஆறு
- கொலோங் ஆறு
- கோபிலி ஆறு
- லோஹித் நதி
- மானசு ஆறு
- ராய்டாக் ஆறு
- சங்கோஷ் ஆறு
- சுபன்சிரி ஆறு
- டீஸ்டா ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### மேற்கு வங்க கடலோர

- சுபர்ணரேகா ஆறு
- கார்காய் ஆறு
- கங்கசபதி ஆறு
- பாகீரதி
- ஊக்லி
- தேனாடு ஆறு
- மகாநந்தா ஆறு, வடக்கு வங்காளம்
- திரௌபதி ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### ஒடிசா கடற்கரை

- பைதராணி
- பார்கவி
- பிராம்மணி ஆறு
- தயா ஆறு
- தேவி ஆறு
- ஹஸ்டியோ ஆறு
- இப் ஆறு
- ஜோங்க் ஆறு
- காட்டயோடி ஆறு
- கொயேனா ஆறு
- குவாக்காய் ஆறு
- குசபத்ரா ஆறு
- மண் ஆறு
- வட கரோ ஆறு
- ஓங் ஆறு
- பைரி ஆறு
- சங்க் ஆறு
- சிவநாத் ஆறு
- சொந்தூர் ஆறு
- சுருபலிஜோரா ஆறு
- தெற்கு கரோ ஆறு
- தென் கோயல் ஆறு
- டெல் ஆறு  
ஒடிசாவின் ஆறு முக்கிய ஆறுகள் (இவை ஆறுகளின் பரிசு எனப்படுகிறது):  
- சுபர்ணரேகா ஆறு
- பூததபாலங்கா ஆறு
- பைதரணி ஆறு
- பிராம்மணி ஆறு
- மகாநதி
- ருசிகுல்ய ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### கோதாவரி ஆற்றுப் படுகை

, ஆந்திரப் பிரதேசம், இந்தியாவின் பரந்த ஆறுகளில் ஒன்று]]
மகாராட்டிராம், சத்தீசுகர், தெலுங்காணா, ஆந்திரா மாநிலங்களில் கோதாவரி ஆறு  
- இடது கரை துணை நதிகள்:
- பூர்ணா ஆறு
- பிராணஹிதா ஆறு
- வைங்கங்கா ஆறு
- கன்ஹான் ஆறு
- கோலார் ஆறு
- பென்ச் ஆறு
- குல்பெரா ஆறு
- நாக் ஆறு
- வார்தா ஆறு
- பெங்கங்கா ஆறு
- பாண்டியா ஆறு
- சபரி ஆறு
- வலது கரை துணை நதிகள்:
- பிரவரா ஆறு
- மஞ்சிரா ஆறு
- மனைர் ஆறு
- மற்ற சிறு துணை ஆறுகள்:
- தளிபேறு ஆறு
- கின்னரசனி ஆறு
- தர்னா ஆறு
- சிந்தபனா ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### கிருஷ்ணா ஆற்றுப் படுகை

- கிருஷ்ணா ஆறு மகாராட்டிராவின் சதாரா மாவட்டத்தில் உள்ள மகாபலேஷ்வரில் உருவாகி கர்நாடகா, ஆந்திரா, தெலுங்கானா வழியாக பாய்கிறது  
மகாராஷ்டிராவின் முக்கிய கிளை ஆறுகள்:  
- வலது பக்க துணை ஆறு:
- கொய்னா ஆறு
- வெண்ணா ஆறு
- வாரணா ஆறு
- பஞ்ச கங்கை அதாவது கும்பி, கசரி, போகவதி, சரஸ்வதி
- வேதகங்கா ஆறு
- தில்லாரி
- இடது பக்க துணை ஆறு:
- பீமா
- அக்ராணி
- யேரலா
- கர்நாடகாவின் முக்கிய துணை நதிகள்:
- வரதா ஆறு
- துங்கபத்திரை ஆறு
- துங்கா ஆறு
- பத்ரா ஆறு
- வேதவதி ஆறு
- சுவர்ணமுகி ஆறு
- வேத நதி
- ஆவதி ஆறு
- மகாராட்டிரம் மற்றும் கர்நாடகாவில் பீமா ஆறு
- சினா ஆறு
- நீரா ஆறு
- முலா-முத்தா ஆறு
- முலா ஆறு
- முத்தா ஆறு
- சாந்தனி ஆறு
- காமினி ஆறு
- மோஷி ஆறு
- அம்பி ஆறு
- போரி ஆறு
- மனித ஆறு
- போகவதி ஆறு
- இந்திராணி ஆறு
- குண்டலி ஆறு
- குமண்டல ஆறு
- கோட் ஆறு
- பாமா ஆறு
- பாவ்னா ஆறு
- மலபிரபா ஆறு
- கட்டபிரபா ஆறு
- வர்மா ஆறு
- வெண்ணா ஆறு
- ஊர்மோதி ஆறு
- மகாராட்டிரா மாநிலத்தின் சதாரா மாவட்டத்தில் உள்ள கொய்னா ஆறு  
தெலுங்கானாவின் முக்கிய கிளை ஆறுகள்:  
- இந்தியாவின் ஐதராபாத்தில் உள்ள முசி ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### பென்னார் ஆற்றுப் படுகை

- பென்னார் ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### காவேரி ஆற்றுப் படுகை

, காவேரி ஆற்றில்]]  
- காவேரி ஆறு (காவிரி)
- கொள்ளிடம் (விநியோகம்)
- அமராவதி ஆறு
- அர்காவதி ஆறு
-
- பவானி ஆறு
- சரபங்கா ஆறு
- நொய்யல் ஆறு
- ஹேமாவதி ஆறு
- கபினி ஆறு
- இலட்சுமண தீர்த்த ஆறு
# இந்திய ஆறுகளின் பட்டியல்

## வங்காள விரிகுடாவில் கலக்கும் ஆறுகள்

### தமிழ்நாடு கடற்கரை ஆறுகள்

- தாமிரபரணி ஆறு
- பாலாறு ஆறு
- வைகை ஆறு
- வைப்பார் ஆறு
- வெள்ளாறு ஆறு (வட தமிழ்நாடு)
- வெள்ளாறு ஆறு (தென் தமிழ்நாடு)
- அக்னியாறு ஆறு
- வசிட்ட ஆறு
- சுவேதா ஆறு
- கூவம் ஆறு
- அடையாறு
- தென்பெண்ணை ஆறு
- காவேரி ஆறு
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### சிந்துப் படுகை

- சிந்து ஆறு
- பஞ்சநாத் ஆறு (பாகிஸ்தானில்)
- சட்லஜ் ஆறு *(சீனா, இந்தியா மற்றும் பாக்கித்தானில் )*
- ஸ்பிதி ஆறு
- பாஸ்பா ஆறு
- பாபா ஆறு
- பியாஸ் ஆறு
- பர்பதி ஆறு
- தீர்த்த ஆறு
- உல் ஆறு
- செனாப் ஆறு *(இந்தியா மற்றும் பாக்கித்தானில்)*
- சந்திரா ஆறு
- பாகா ஆறு
- மருசுதார் ஆறு
- தாவி ஆறு
- ராவி ஆறு *(இந்தியா மற்றும் பாக்கித்தானில்)*
- புதில் ஆறு
- சியுல் ஆறு
- ஜீலம் ஆறு *(இந்தியா மற்றும் பாக்கித்தானில் )*
- லித்தர் ஆறு
- சிந்து ஆறு
- போரு ஆறு
- நீலம் ஆறு/கிஷன்கங்கா ஆறு *(இந்தியா மற்றும் பாக்கித்தானில் )*
- பூஞ்ச் ஆறு *(இந்தியா மற்றும் பாக்கித்தானில் )*
- சுரு ஆறு
- திராஸ் ஆறு
- ஷிங்கோ ஆறு
- யாபோல ஆறு
- ஜான்ஸ்கர் ஆறு
- மார்கா ஆறு
- குர்னா ஆறு
- சராப் ஆறு
- தோடா ஆறு
- ஹான்லி ஆறு
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### நர்மதா நதிப் படுகை

பின்வரும் ஆறுகள் நர்மதா நதியின் படுகையின் ஒரு பகுதியாகும்:
| கார்மர் | இடது | - | 557 | 64 |  |
| --- | --- | --- | --- | --- | --- |
| சில்கி | வலது | - | 531 | 65 |  |
| பர்ஹ்னர் | இடது | 900 | 4228 | 177 |  |
| பஞ்சர் | இடது | 600 | 3282 | 183 |  |
| பாலை | வலது | - | 531 | 46 |  |
| டெமூர் | இடது | 550 | 892 | 54 |  |
| கவுர் | வலது | 690 | 1107 | 79.5 |  |
| சானர் | இடது | - | 581 | 51 |  |
| ஹிரன் | வலது | 500 | 4795 | 188 |  |
| ஷெர் | இடது | 650 | 2903 | 129 |  |
| பிரன்ஜோ | வலது | - | 1172 | 62 |  |
| ஷக்கர் | இடது | 900 | 2294 | 161 |  |
| துதி | இடது | 900 | 1542 | 129 |  |
| சுக்ரி | இடது | - | 609 | 39 |  |
| தெண்டோனி | வலது | 500 | 1633 | 177 |  |
| பர்னா | வலது | 450 | 1789 | 105 |  |
| தவா | இடது | 600 | 6338 | 172 |  |
| கேத்தர் | இடது | - | 645 | 37.5 |  |
| கோலார் | வலது | 600 | 1348 | 101 |  |
| கஞ்சல் | இடது | 700 | 1931 | 89 |  |
| சிப் | வலது | - | 879 | 45 |  |
| ஜாம்னர் | வலது | 470 | 671 | 30 |  |
| சந்திரகேஷர் | வலது | 600 | 1249 | 30 |  |
| அஜ்னல் | இடது | - | 1203 | 62.5 |  |
| மச்சக் | இடது | 550 | 1112 | 87.5 |  |
| சோட்டா தவா | இடது | 400 | 5055 | 169 |  |
| காரி | வலது | - | 754 | 41 |  |
| கெனார் | வலது | - | 1581 | 62.5 |  |
| காவிரி | இடது | - | 954 | 32.5 |  |
| கோரல் | வலது | - | 601 | 55 |  |
| கார்கியா | இடது | - | 1099 | 24 |  |
| குண்டா | இடது | 900 | 3973 | 130 |  |
| கரம் | வலது | - | 858 | 45 |  |
| போரட் | இடது | - | 866 | 62.5 |  |
| மண் | வலது | 550 | 1529 | 89 |  |
| தெப் | இடது | 350 | 969 | 82.5 |  |
| உரி | வலது | - | 2004 | 74 |  |
| கோய் | இடது | 800 | 1892 | 129 |  |
| ஹத்னி | வலது | 350 | 1944 | 30 |  |
| ஓர்சாங் | வலது | 300 | 3946 | 101 |  |
| கர்ஜன் | இடது | 200 | 1490 | 93 | } |
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### மாகி ஆற்றுப் படுகை

மாகி ஆற்றின் பிறப்பிடம் மத்திய பிரதேச மாநிலம் மிந்தா.  
- மாகி ஆறு
- சோம் ஆறு
- கோமதி ஆறு
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### சபர்மதி ஆற்றுப் படுகை

- சபர்மதி ஆறு
- வக்கால் ஆறு
- சேய்
- ஹர்னவ்
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### தபி நதிப் படுகை

- தபி ஆறு மற்றும் அதன் துணை நதிகள்
- மகாராஷ்டிரா, மத்தியப் பிரதேசம் மற்றும் குஜராத்தில் தபபி ஆறு (அல்லது தபி).
- மகாராட்டிராவின் நந்துர்பார் மாவட்டத்தில் உள்ள கோமாய் ஆறு
- மகாராஷ்டிராவின் துலே மாவட்டத்தில் அருணாவதி ஆறு
- மகாராஷ்டிராவின் துலே மாவட்டத்தில் பன்சாரா ஆறு
- துலே மாவட்டத்தில் கான் ஆறு.
- ஜல்கான், துலே மாவட்டங்களில் அனேர் ஆறு
- நாசிக், மாலேகான், ஜல்கான் மாவட்டங்களில் கிர்னா
- ஜல்கான் மாவட்டத்தில் தித்தூர் ஆறு
- ஜல்கான், அவுரங்காபாத் மாவட்டங்களில் வாகுர் ஆறு
- அமராவதி, அகோலா, புல்தானா, ஜல்கான், குஜராத், நவ்சாரி மாவட்டங்களில் பூர்ணா ஆறு, மகாராஷ்டிரா மத்தியப் பிரதேசம்
- புல்தானா மாவட்டத்தில் நல்கங்கா
- மகாராஷ்டிராவின் புல்தானா, அகோலா, அமராவதி மாவட்டங்களில் வான்
- அகோலா, வாசிம் மாவட்டங்களில் மோர்னா
- அகோலா, வாஷிம் மாவட்டங்களில் உள்ள கேட்டபூர்ணா
- மகாராஷ்டிராவின் அமராவதி மாவட்டத்தில் சங்கியா
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### மகாராட்டிரா கடற்கரை ஆறுகள்

- சாஸ்திர
- வசிசிதி ஆறு
- சாவித்திரி ஆறு
- குண்டலிகா
- காந்தாரி ஆறு
- பாதாளகங்கா
- உல்லாஸ் ஆறு
- தானே கடற்கழி
- வசாய் கடற்கழி
- மித்தி ஆறு அல்லது மாஹிம் ஆறு
- ஓசிவரா ஆறு
- தகிசர் ஆறு
- தானேயில் தான்சா ஆறு
- வைதரணா ஆறு
- சூர்யா ஆறு
- சென்னா
- டெர்னா
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### கோவாவின் கரையோர ஆறுகள்

- டெரெகோல்
- சப்போரா
- பாகா
- மபூசா
- மாண்டோவி  
கோவா மற்றும் கர்நாடகாவின் மேற்குத் தொடர்ச்சி மலையில் மதாய் என அழைக்கப்படும் மண்டோவி ஆறு, மூன்று நீர் ஆதாரங்களைக் கொண்டுள்ளது: தேகாவ், நானேவாடிச்சி நை (nhõi என்றால் கொங்கனியில் நதி) மற்றும் கவாலி; கடைசி இரண்டு நீர் ஆதாரங்கள் கோடை காலத்தில் வறண்டுவிடும். ஆற்றின் முக்கிய தோற்றம், ஒரு நீரூற்று வடிவில், கோடை காலத்தில் கூட, கர்நாடகா மாநிலம் பெல்காம் மாவட்டத்தில் கானாபூர் தாலுகாவில் உள்ள டெகாவ் கிராமத்திற்கு அருகிலுள்ள பவ்டியாச்சோ டோங்கோர் மலைகளில் உள்ளது.  
மூன்று நீரோடைகளும் கப்னாலி கிராமத்தில் சங்கமிக்கிறது. இதன் பின்னர் இது மதாய் என்று அழைக்கப்படுகிறது. இது ஆரம்பத்தில் கிழக்கு நோக்கிப் பாய்ச்சலைக் கொண்டுள்ளது. பின்னர் வடக்கே பாய்ந்து இறுதியாக மேற்கு நோக்கித் திரும்பி கோவாவில் நுழைகிறது. கிருஷ்ணாபூர் (கர்நாடகா) மற்றும் கத்வால் (கோவா) கிராமங்களுக்கு இடையே மதாய் ஆறு கோவாவில் நுழைகிறது. மடாயின் துணை ஆறுகள், நெர்சா நாலா, சப்போலி மற்றும் கபோலி நாலா, பெயில் நாலா, வோலோ பன்ஷிரோ (கர்நாடகா), சுகோ பன்ஷிரோ, ஹர்பரோ, நனோடியாச்சி நஹோய், வெல்சாச்சி நஹோய், வால்போய்ச்சி நஹோய், கட்காதியாச்சி, நஹோய் வல்வந்தி/வோல்வோட், திவ்சொல்சி நஹோய், அஸ்னோட்ச்சி நஹோய், காண்டேபார்ச்சி நஹோய், தி மஹாப்செச்சி நஹோய், சின்கெர்ச்சி நஹோய் போன்றவை. இது கோவாவின் மிக நீண்ட ஆறாகும். இதன் நீளம் 105 கி.மீ.  
- சுவாரி
- சால்
- தல்போனா
- கல்கிபாக்
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### கர்நாடக கடலோர ஆறுகள்

கர்நாடகாவின் மூன்று கடலோர மாவட்டங்களில் ஓடும் ஆறுகள் அரபிக்கடலில் கலக்கின்றன.  
- காளி ஆறு
- நேத்ராவதி ஆறு
- ஷராவதி ஆறு
- அகநாசினி
- கங்கவல்லி ஆறு
# இந்திய ஆறுகளின் பட்டியல்

## அரபிக்கடலில் கலக்கும் ஆறுகள்

### கேரள கடற்கரை ஆறுகள்

கேரளாவின் மூன்று கடலோர மாவட்டங்களில் ஓடும் ஆறுகள் அரபிக்கடலில் கலக்கிறது.  
- பெரியாறு
- பாரதப்புழா ஆறு
- பம்பா ஆறு
- சாலியாறு ஆறு
- சந்திரகிரி ஆறு
- காரியங்கோடு ஆறு
# இந்திய ஆறுகளின் பட்டியல்

## இந்தியாவின் உள்பகுதியில் ஓடும் ஆறுகள்

- அரியானா, ராஜஸ்தான் மாநிலத்தில் உள்ள காகர் நதி
- சமீர் <a href="./வக்கால் ஆறு" rel="mw:WikiLink" data-linkid="871" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Wakal River&amp;quot;,&amp;quot;&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons//c/c4/Wakal_River_basin_in_Rajasthan_and_Gujarat_states_of_India.jpg/-Wakal_River_basin_in_Rajasthan_and_Gujarat_states_of_India.jpg&amp;quot;,&amp;quot;width&amp;quot;:58,&amp;quot;height&amp;quot;:80},&amp;quot;description&amp;quot;:&amp;quot;River in India&amp;quot;,&amp;quot;pageprops&amp;quot;:{&amp;quot;wikibase_item&amp;quot;:&amp;quot;Q34818856&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" id="mwBAE" title="வக்கால் ஆறு">ஆறு</a>
- ராஜஸ்தானில் லுனி ஆறு
# இந்திய ஆறுகளின் பட்டியல்

## மேலும் பார்க்கவும்

- இந்திய நதிகளை இணைக்கும் திட்டம்
- இந்தியாவில் நீர்ப்பாசனம்
- இந்தியாவில் உள்ள அணைகள் மற்றும் நீர்த்தேக்கங்களின் பட்டியல்
- சாகர் மாலா திட்டம்
# சிங்கரிப்பாளையம் குத்துக்கல்: பெருங்கற்கால நினைவுச்சின்னம்

**சிங்கரிப்பாளையம் குத்துக்கல்: பெருங்கற்கால நினைவுச்சின்னம்** என்பது திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் கண்டறியப்பட்ட பல நூற்றாண்டுகள் தொன்மையான குத்துக்கல்லைக் குறிக்கும். இந்தக் குத்துக்கல்லை தொல்லியல் ஆய்வாளர் குழு ஒன்று 2015 ஆம் ஆண்டு நவம்பர் மாதத்தில் கண்டறிந்துள்ளது.
# சிங்கரிப்பாளையம் குத்துக்கல்: பெருங்கற்கால நினைவுச்சின்னம்

## குத்துக்கல்: விளக்கம்

குத்துக்கல் என்பது வரலாற்றுக்கு முந்திய காலத்தில் நிலைக்குத்தாக நடப்பட்டு உயரமாக நிமிர்ந்து
நிற்கும் கல் ஆகும். இதனை செங்குத்துக்கல் எனலாம். வரலாற்றுக்கு முற்பட்ட காலத்தில் இறந்தோருக்கு அமைக்கப்பட்ட நினைவுச்சின்னம் இதுவாகும். தமிழ் நாட்டில் இறந்தோரின் நினைவாக நடப்பட்ட குத்துக் கற்கள் வழிபடப்பட்டுள்ளன.  
தமிழ் நாட்டில் ஈரோடு, கரூர், கோவை, சிவகங்கை, தர்மபுரி, திருப்பூர், திருவண்ணாமலை, தேனி ஆகிய மாவட்டங்களில் குத்துக்கற்கள் கண்டறியப்பட்டுள்ளன. வேம்பூர், திருப்பூர் மாவட்டம், நரசிங்கம்பட்டி மதுரை மாவட்டம், குமரிக்கல்பாளையம், கொடுமணல், ஈரோடு மாவட்டம், முக்குடி, வேலம்பாளையம், ஈரோடு மாவட்டம், ஆகிய ஊர்களில் காணப்படும் குத்துக்கற்கள் சிறப்பானவை ஆகும்.
# சிங்கரிப்பாளையம் குத்துக்கல்: பெருங்கற்கால நினைவுச்சின்னம்

## சிங்கரிப்பாளையம் குத்துக்கல்

திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் பல நூற்றாண்டுகள் தொன்மையான குத்துக்கல்லை தொல்லியல் ஆய்வாளர் குழு ஒன்று கண்டறிந்துள்ளது. உப்பர் ஆற்றங்கரை அருகே அமைந்துள்ள இக்குத்துக்கல்லானது ஆற்றங்கரையில் வாழ்ந்திருந்த ஒரு பழங்காலக் குடியேற்றம் குறித்து அறிந்துகொள்ள உதவுகிறது. 300 செ.மீ (9 அடி 10 அங்குலம்) உயரமுள்ள இந்தக் குத்துக்கல் (Menhir) கல்வட்டங்களால் (Cairns) சூழப்பட்டுள்ளது. கல்வட்டங்கள் என்பன புதைமேட்டில் கரடுமுரடான கற்களால் வட்ட வடிவில் அமைக்கப்பட்ட நினைவுச்சின்னம் ஆகும். குத்துக்கல் (Menhir) மற்றும் நடுகற்கள் (Herostones) எடுப்பது குறித்து சங்க இலக்கியத்தில் குறிப்பிடப்பட்டுள்ளதை கே.பொன்னுசாமி சுட்டிக்காட்டியுள்ளார்.  
பிற்காலத்தில் வாழும் மக்கள் இந்தக் குத்துக்கல்லின் வரலாற்றுச் சிறப்பு மற்றும் தொன்மை குறித்து சிறிதும் அறியாதவாறாய் இதனைச் சுற்றி வேலி அமைத்து, வழிபாட்டு வருகிறார்கள்.
# பெர்சல்பைடு

**பெர்சல்பைடு** (*Persulfide*) என்பது R-S-S-H என்ற வேதி வினைக்குழுவைக் குறிக்கிறது. இரும்பு-கந்தக புரதங்களின் உயிரிணைவாக்க வினையில் இடைநிலை வேதிப்பொருளாக பெர்சல்பைடுகள் கிடைக்கின்றன. சமிக்ஞை மூலக்கூறான ஐதரசன் சல்பைடு தயாரிப்பில் முன்னோடிச் சேர்மமாகவும் பெர்சல்பைடு பயன்படுகிறது.
# பெர்சல்பைடு

## பெயரிடல்

கரிமக் கந்தக சேர்மங்களுக்குப் பயன்படுத்தப்படும் பெயரிடல் பெரும்பாலும் முறைமையற்றது. சில நேரங்களில் பெர்சல்பைடுகள் ஐதரோசல்பைடுகள் என்று அழைக்கப்படுகின்றன. R-S-S-R குழுவுடன் இணைந்துள்ள இருசல்பைடுகளின் குழப்பத்தைத் தவிர்க்க, இருசல்பைடு பிணைப்பின் ஒரு முனையில் H இருகக வேண்டுமென வலியுறுத்தப்படுகிறது.
# பெர்சல்பைடு

## பண்புகள்

தயோல்களுடன் (R-S-H) ஒப்பிடும்போது, பெர்சல்பைடுகள் அசாதாரணமானவையாகும். தனிம கந்தகத்தின் இழப்பைப் பொறுத்து அவை வெப்ப இயக்கவியல் ரீதியாக நிலையற்றவை:
:RSSH → RSH + 1/8 S<sub>8</sub>
ஆனால் பெர்சல்பைடுகள் இயக்கவியல் ரீதியாக நிலையானவை.  
S-H பிணைப்பு தயோல்களை விட அதிக அமிலத்தன்மையும் உடையக்கூடிய தன்மையும் கொண்டது. இதை ஒரு பொதுவான பெர்சல்பைடின் பிணைப்பு விலகல் ஆற்றலில் காணலாம். வழக்கமான தயோலை விட 22 கிலோகலோரி/மோல் மதிப்பு பிணைப்பு விலகல் ஆற்றல் கொண்டு பலவீனமானதாக இருக்கும். தயோகளின் 7.5 என்ற pK<sub>a</sub> மதிப்புடன் ஒப்பிடும்போது பெர்சல்பைடுகளின் pK<sub>a</sub> 6.2 மட்டுமேயாகும். எனவே, நடுநிலை pH இல் அயனியாக்கம் செய்யப்பட்ட வடிவத்தில் பெர்சல்பைடுகள் முக்கியமானவையாக உள்ளன.இந்த விளைவு RSS· உருபுகளின் நிலைத்தன்மைக்குக் காரணம் ஆகிறது. (C<sub>6</sub>H<sub>5</sub>)<sub>3</sub>CSSH ஒரு கந்தக மூலமாக செயல்படுகிறது. முப்பீனைல்பாசுபீனுடன் இது வினைபுரிந்து முப்பீனைல்பாசுபீன் சல்பைடையும் முப்பீனைல்மெத்தேன்தயோலையும் கொடுக்கிறது.  
:(C<sub>6</sub>H<sub>5</sub>)<sub>3</sub>CSSH + P(C<sub>6</sub>H<sub>5</sub>)<sub>3</sub> → (C<sub>6</sub>H<sub>5</sub>)<sub>3</sub>CSH + SP(C<sub>6</sub>H<sub>5</sub>)<sub>3</sub>
# பெர்சல்பைடு

## உயிரிணைவாக்கம் மற்றும் வினையூக்கம்

துணைக்காரணிகளான 4-தயோயூரிடின் மற்றும் தயமீன் ஆகியவை பெர்சல்பைடுகளின் செயலால் உற்பத்தி செய்யப்படுகின்றன.  
கார்பன் டைசல்பைடு மற்றும் மெர்கேப்டோபைருவேட்டு ஆகியவற்றின் மக்கும் தன்மையில் பெர்சல்பைடுகள் இடைநிலைகளாகப் பயன்படுத்தப்படுகின்றன.
# கூச்சிங் பன்னாட்டு வானூர்தி நிலையம்

**கூச்சிங் பன்னாட்டு வானூர்தி நிலையம்** ; (ஆங்கிலம்: *Kuching International Airport (KIA)*; மலாய்: *Lapangan Terbang Antarabangsa Kuching*) என்பது மலேசியா, சரவாக் மாநிலத்தின் கூச்சிங் மாநகரில் அமைந்துள்ள ஒரு பன்னாட்டு வானூர்தி நிலையம் ஆகும்.  
இந்த வானூர்தி நிலையம், சரவாக் மாநிலத்தின் தென் மேற்குப் பகுதியில் வாழும் மக்களுக்கு வானூர்திச் சேவையை வழங்கும் வானூர்தி நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது.  
2020-ஆம் ஆண்டில், இந்த வானூர்தி நிலையத்திற்கு வருகை புரிந்தவர்களின் எண்ணிக்கை 1,780,417. அதே வேளையில் 26,757 விமான இயக்கங்களும் நடைபெற்று உள்ளன. கூச்சிங் நகர மையத்தில் இருந்து சுமார் 11 கி.மீ. தொலைவில் தென் பகுதியில் அமைந்துள்ளது.
# கூச்சிங் பன்னாட்டு வானூர்தி நிலையம்

## பொது

இந்த வானூர்தி நிலையத்தை அரச மலேசிய விமானப் படையின் *(RMAF Kuching Air Base)* சரவாக் 7-ஆவது பிரிவும் *(7 Squadron RMAF)* பயன்படுத்திக் கொள்கிறது. இந்த நிலையம் ஆண்டுக்கு ஐந்து மில்லியன் பயணிகளைக் கையாளும் திறன் கொண்டது.  
மலேசியாவின் நான்காவது பரபரப்பான வானூர்தி நிலையமாக விளங்கும் கூச்சிங் பன்னாட்டு வானூர்தி நிலையம், அதிகரித்து வரும் பயணிகள் எண்ணிக்கையைச் சமாளித்து வருகிறது.  
இந்த நிலையம், மலேசியா எயர்லைன்சு நிறுவனத்துக்கான இரண்டாம் நிலை மையமாக விளங்குகிறது. மேலும் சரவாக் பகுதியில் பயணிகளின் தேவையைச் சமாளிக்கும் திறன் கொண்டு வேகமாகவும் வளர்ந்து வருகிறது.
# கூச்சிங் பன்னாட்டு வானூர்தி நிலையம்

## வரலாறு

கூச்சிங்கில் முதன்முதலில் ஒரு விமான ஓடுதளம், கூச்சிங் 7-ஆவது மைலில், புக்கிட் ஸ்டாபார் *(Bukit Stabar)* எனும் இடத்தில் 1938-ஆம் ஆண்டில் கட்டப்பட்டது. அதன் நீளம் 700 மீட்டர். அகலம் 300 மீட்டர். பின்னர் 1950 செப்டம்பர் 26-ஆம் தேதி, விமான நிலைய முனையக் கட்டடம் கட்டப்பட்டு பயன்பாட்டுக்காகத் திறக்கப்பட்டது.  
அப்போதைய விமான நிலையம்; ஒரு சிறிய "L" வடிவ ஒற்றை மாடிப் பயணிகள் முனையம்; ஒரு சிறிய சரக்குச் சேமிப்பு அறை; மற்றும் ஒரு சிறிய விமான நிலையத் தீயணைப்பு நிலையம் ஆகியவற்றைக் கொண்டு இருந்தது. பின்னர் ஓடுபாதை மேம்படுத்தப்பட்டது. 1,372 மீட்டர் நீளம், 46 மீட்டர் அகலம் கொண்ட ஒற்றை ஓடுபாதை.  
விமானப் போக்குவரத்துக் கட்டுப்பாட்டுக் கோபுரம், வானிலைச் சேவை மற்றும் பராமரிப்புக் கட்டடம் ஆகியவை வேறு ஒரு பகுதியில் தனியாக இருந்தன.
# கூச்சிங் பன்னாட்டு வானூர்தி நிலையம்

## வரலாறு

### மலேயன் ஏர்வேஸ்

கூச்சிங் பன்னாட்டு வானூர்தி நிலையம்; சரவாக், புரூணை மற்றும் வடக்கு போர்னியோ (இன்று சபா என்று அழைக்கப் படுகிறது) ஆகியவற்றின் நுழைவாயிலாக மாறியது. வாரத்திற்கு ஒருமுறை சிங்கப்பூரில் இருந்து, டக்ளஸ் டக்கோட்டா *(Douglas Dakota)* இரட்டை இயந்திரம் கொண்ட விமானங்களை மலேயன் ஏர்வேஸ் *(Malayan Airways)* நிறுவனம் அறிமுகப் படுத்தியது.  
1959-ஆம் ஆண்டில், விக்கர்ஸ் விஸ்கவுண்ட் *(Vickers Viscount)* ரக விமானங்கள் தரையிறங்குவதற்கு வழி வகுக்கும் வகையில் ஓடுபாதை 1,555 மீட்டர் நீளத்திற்கு நீட்டிக்கப்பட்டது.  
1962-ஆம் ஆண்டில், டி அவிலாண்ட் காமெட்- 4 *(DeHavilland Comet-4)* ரக விமானங்கள் தரையிறங்குவதற்கு வசதியாக, ஓடுபாதை 1,921 மீட்டர் நீளத்திற்கு மீண்டும் ஒருமுறை நீட்டிக்கப்பட்டது. அதே ஆண்டில் விமான நிலைய முனையமும் விரிவுபடுத்தப்பட்டது.
# கூச்சிங் பன்னாட்டு வானூர்தி நிலையம்

## வரலாறு

### கனடா நாட்டு ஆலோசகர் குழு

16 நவம்பர் 1963-இல், சரவாக் பிரித்தானிய அரசாங்கம் மலேசியா கூட்டமைப்பில் இணைந்தது.  
அந்த வகையில் 1971 ஆம் ஆண்டில், மலேசிய அரசாங்கம் கூச்சிங் பன்னாடு விமான நிலையத்தை அனைத்துலக அளவிற்கு கொண்டு வருவதற்கு, ஒரு பெரிய திட்டத்தைக் கொண்டு வந்தது. ஆய்வுகள் செய்வதற்காக ஒரு கனடா நாட்டு ஆலோசகர்கள் *(Canadian Consultants)* குழுவையும் பணியில் அமர்த்தியது.
# கூச்சிங் பன்னாட்டு வானூர்தி நிலையம்

## வரலாறு

### பரிந்துரைகள்

டிசம்பர் 1972-இல், ஆலோசகர்கள் குழுவின் அறிக்கையை அரசாங்கம் ஏற்றுக் கொண்டது. பரிந்துரைகளில்:  
- பெரிய ஜெட் விமானங்கள் பயன்படுத்துவதற்கு வழி வகுக்கும் வகையில், ஓடுபாதையை விரிவாக்கம் செய்தல்; ஓடுபாதையைப் பலப் படுத்துதல்;  
- ஓடுபாதையின் வடக்கு பகுதியில் புதிய முனையக் கட்டடம் கட்டுதல்